Aarushi murder mystery | राजेश और नूपुर तलवार को वापस डासना जेल ले जाया जा रहा है।
देश-दुनिया की ब्रेकिंग न्यूज | Tue, 26 Nov 2013 16:43:47 (IST)
Tue, 26 Nov 2013 16:43:47 (IST)
राजेश और नूपुर तलवार को वापस डासना जेल ले जाया जा रहा है।
Tue, 26 Nov 2013 16:40:57 (IST)
जज ने सीबीआई की फांसी की मांग को अस्वीकार करते हुए कहा, यह रेयरेस्ट ऑफ रेयर केस नहीं बनता।
Tue, 26 Nov 2013 16:30:43 (IST)
आरुषि-हेमराज मर्डर केस में राजेश और नूपुर तलवार को आजीवन कैद की सजा सुनाई गई।
Tue, 26 Nov 2013 15:46:30 (IST)
आरुषि और हेमराज की हत्या में दोषी करार तलवार दंपती की सजा के ऐलान में देरी। अब साढ़े चार बजे सुनाई जाएगी सजा।
Tue, 26 Nov 2013 15:39:55 (IST)
आरुषि-हेमराज मर्डर केस से जुड़े सभी लोग और वकील कोर्ट रूम में पहुंचे। सजा का ऐलान कभी भी।
Tue, 26 Nov 2013 15:31:32 (IST)
आरुषि मर्डर केस में फैसला लिखा जा चुका है। सजा का ऐलान कुछ ही देर में।
Tue, 26 Nov 2013 15:25:51 (IST)
कोर्ट में इस समय दूसरे मामले की सुनवाई चल रही है। आरुषि-हेमराज के मर्डर में दोषी तलवार दंपती की सजा का ऐलान किसी भी क्षण हो सकता है।
Tue, 26 Nov 2013 15:14:52 (IST)
नूपुर और राजेश तलवार इस समय कोर्ट रूम में मौजूद हैं। सजा का ऐलान करीब साढ़े तीन बजे होगा।
Tue, 26 Nov 2013 15:06:26 (IST)
तलवार दंपती को फांसी या उम्रकैद? इसका फैसला कुछ ही देर में हो जाएगा। बहस के बाद सजा पर फैसला सुरक्षित रखने के बाद कोर्ट कभी भी इसका ऐलान कर सकता है।
Tue, 26 Nov 2013 14:50:43 (IST)
कोर्ट ने तलवार दंपती की सजा पर दोनों पक्षों की दलीलें सुन ली हैं। अब कोर्ट करीब तीन बजे सजा का ऐलान करेगा।
Tue, 26 Nov 2013 14:49:10 (IST)
सरकारी पक्ष के वकील नरेश यादव ने बताया कि बहस के दौरान बचाव पक्ष के वकील ने कोर्ट से तलवार दंपती को कम से कम सजा देने को कहा। उनकी दलील थी कि यह केस 'रेयरेस्ट ऑफ रेयर' की कैटिगरी में नहीं आता है।
Tue, 26 Nov 2013 14:44:21 (IST)
सीबीआई ने तलवार दंपती के लिए फांसी की मांग करते हुए कहा कहा कि यह एक नहीं दो मर्डर हैं। सीबीआई ने कहा कि पहले गोल्फ स्टिक से मारा गया और फिर ब्लेड से गला काटा गया है। इसलिए यह अपराध रेयरेस्ट ऑफ रेयर की श्रेणी में आता है। इसलिए इसमें अधिकतम सजा दी जाए।
Tue, 26 Nov 2013 14:36:46 (IST)
सीबीआई ने तलवार दंपती के लिए फांसी की सजा मांगी। तीन बजे सजा का ऐलान करेगा कोर्ट।
Tue, 26 Nov 2013 14:25:48 (IST)
तलवार दंपती को क्या सजा मिलनी चाहिए?
7-8 साल की जेल
Tue, 26 Nov 2013 14:21:36 (IST)
तलवार दंपती पर हत्या की धारा 302 भी लगाई गई है। इसमें दोनों को कम से कम उम्रकैद और अधिकतम फांसी की सजा हो सकती है। कोर्ट के फैसले पर सभी की नजर है।
Tue, 26 Nov 2013 14:19:15 (IST)
आरुषि और हेमराज की नोएडा के जलवायु विहार के इसी फ्लैट में हत्या की गई थी। प्रॉसिक्युशन इस केस में अधिकतम सजा की मांग कर सकता है और यह दलील दे सकता है कि एक पिता ने अपनी बेटी का कत्ल किया। पहले उसके सिर में मारा और फिर उसका गला काट दिया।
Tue, 26 Nov 2013 14:09:41 (IST)
आरुषि-हेमराज मर्डर केस में दोषी करार तलवार दंपती के वकील ने कहा कि वह कोर्ट से कम से कम सजा की गुहार लगाएंगे।
Tue, 26 Nov 2013 13:53:54 (IST)
राजेश और नूपुर तलवार सीबीआई कोर्ट पहुंच गए हैं। कुछ ही देर में शुरू होगी सजा पर बहस।
Tue, 26 Nov 2013 13:43:36 (IST)
तलवार दंपती को डासना जेल से सीबीआई कोर्ट ले जाया जा रहा है। कुछ ही देर में शुरू होने वाली है सजा पर बहस।
Tue, 26 Nov 2013 13:39:57 (IST)
आरुषि-हेमराज हत्याकांड में दोषी करार आरुषि के पिता डॉ. राजेश तलवार और मां डॉ. नूपुर तलवार की सजा पर दोपहर दो बजे से बहस शुरू होगी।
Tue, 26 Nov 2013 13:39:06 (IST)
डासना जेल सुपरिटेंडेंट विरेश राज शर्मा ने बताया, 'उन्हें शाम का खाना दिया गया, लेकिन उन्होंने नहीं खाया। रात को उन्होंने अनमने ढंग से कुछ खाना खाया। दोनों रात भर परेशान दिखे और रोते रहे।'
Tue, 26 Nov 2013 13:38:37 (IST)
जेल सूत्रों के मुताबिक तलवार दंपती सजा को लेकर बेहद तनाव में हैं। दोनों ने रात में अनमने ढंग से खाना खाया, लेकिन रात भर वे मुश्किल से सो पाए।
Tue, 26 Nov 2013 13:36:49 (IST)
डॉक्टरों की टीम ने नूपुर की जांच की। जानकारी के मुताबिक तनाव की वजह से नूपुर का ब्लड प्रेशर काफी बढ़ गया था। चेकअप में राजेश तलवार का बीपी भी बढ़ा हुआ मिला।
Tue, 26 Nov 2013 13:36:37 (IST)
मंगलवार सुबह सजा सुनाए जाने से पहले जेल में नूपुर तलवार की तबीयत अचानक बिगड़ गई।
Mon, 25 Nov 2013 17:17:11 (IST)
आरुषि-हेमराज मर्डर केस में दोषी करार दिए गए राजेश और नूपुर तलवार को मंगलवार दोपहर दो बजे सजा सुनाई जाएगी।
Mon, 25 Nov 2013 16:37:56 (IST)
राजेश और नूपुर तलवार को ले जाया गया डासना जेल। जेल अधिकारी उन्हें जेल के भीतर ले गए।
Mon, 25 Nov 2013 16:20:35 (IST)
सीबीआई कोर्ट के फैसले से निराश तलवार कपल ने कहा है कि हम हार नहीं मानेंगे और इंसाफ के लिए अपना संघर्ष जारी रखेंगे। उनका यह बयान सजा सुनाए जाने के तुरंत बाद जारी किया गया।
Mon, 25 Nov 2013 16:10:08 (IST)
देखें विडियोः तलवार दंपती आरुषि-हेमराज हत्या के दोषी करार
Mon, 25 Nov 2013 15:55:45 (IST)
जिन धाराओं में राजेश और नूपुर तलवार को दोषी करार दिया गया है, उनमें उन्हें उमर कैद से लेकर फांसी तक की सजा हो सकती है - वकील
Mon, 25 Nov 2013 15:51:35 (IST)
राजेश और नूपुर तलवार को जिन धाराओं में दोषी पाया गया है, वे क्या कहती हैं : धारा 302 - हत्या करना, धारा 203 - किसी अपराध के बारे में गलत सूचनाएं देना (गलत एफआईार दर्ज कराना), धारा 201 - सबूतों से छेड़छाड़ करना, 34 - जब कोई अपराध एक से ज्यादा व्यक्तियों द्वारा अंजाम दिया जाए और उनका मकसद एक हो। ऐसे मामले में सिर्फ अपराध को अपने हाथों से अंजाम देने वाला ही नहीं, बल्कि सभी बराबर के दोषी होंगे।
Mon, 25 Nov 2013 15:45:22 (IST)
फैसले को तलवार दंपती चुनौती देंगे। हाईकोर्ट में अपील करेंगे इस फैसले के खिलाफ।
Mon, 25 Nov 2013 15:43:14 (IST)
राजेश और नूपुर तलवार ने फैसले पर गहरी निराशा जताते हुए कहा कि 'हमने जो अपराध किया ही नहीं, उसकी सजा सुनाए जाने से हम आहत हैं।'
Mon, 25 Nov 2013 15:31:55 (IST)
राजेश और नूपुर तलवार को कोर्ट ने दफा-302, 201 और 34 के तहत दोषी करार दिया। राजेश तलवार को दफा-203 के तहत भी दोषी ठहराया गया। फांसी तक की सजा हो सकती है।
Mon, 25 Nov 2013 15:27:40 (IST)
फैसला के बाद तलवार दंपती और परिवार के अन्य लोग रोने लगे। फैसले के तुरंत बाद तलवार दंपती को कस्टडी ले लिया गया है।
Mon, 25 Nov 2013 15:25:57 (IST)
सीबीआई स्पेशल कोर्ट के जज श्याम लाल सजा का ऐलान कल यानी मंगलवार को करेंगे।
Mon, 25 Nov 2013 15:22:35 (IST)
आरुषि-हेमराज मर्डर केस में तलवार दंपती दोषी करार। सीबीआई के स्पेशल कोर्ट ने सुनाया फैसला। गौरतलब है कि 16 मई 2008 को आरुषि तलवार को नोएडा स्थित अपने घर में मृत पाया गया, उसके गले की नस कटी हुई थी। 17 मई 2008 को हेमराज का शव तलवार के घर की छत पर मिला था।
Mon, 25 Nov 2013 15:15:06 (IST)
कोर्ट रुम के अंदर मीडिया को नहीं जाने दिया गया है। साथ ही पूरे कोर्ट परिसर में सुरक्षा की कड़ी व्यवस्था की गई है।
Mon, 25 Nov 2013 15:12:05 (IST)
आरुषि मर्डर केस में मामले में इसके पहले 23 मई 2008 को एक प्रेस कॉन्फ्रेंस में यूपी पुलिस के सीनियर अफसर गुरदर्शन सिंह ने कहा था कि आरुषि की हत्या इसलिए की गई क्योंकि आरुषि को अपने पिता के एक साथी डेंटिस्ट के साथ अंतरंग संबंधों पर आपत्ति थी। हालांकि बाद में उसी प्रेस कॉन्फ्रेंस में गुरदर्शन सिंह ने कहा कि आरुषि की हत्या इसलिए हुई क्योंकि उसके हेमराज के साथ 'नजदीकी संबंध' थे।
Mon, 25 Nov 2013 15:07:41 (IST)
आरुषि-हेमराज मर्डर केस: देश की सबसे बड़ी मर्डर मिस्ट्री पर थोड़ी देर में फैसला। आरुषि के माता-पिता पर जताया जा रहा है हत्या का शक।
Mon, 25 Nov 2013 15:01:13 (IST)
कुछ ही मिनटों में स्पेशल कोर्ट के जज श्याम लाल आरुषि मर्डर केस मामले में फैसला सुनाने वाले हैं।
Mon, 25 Nov 2013 14:33:26 (IST)
आरुषि-हेमराज मर्डर मामले की सुनवाई जज श्याम लाल की कोर्ट में चली। इसी कोर्ट में एनआरएचएम घोटाला, निठारी कांड समेत कई और अहम मामलों की सुनवाई चल रही है। जज श्याम लाल 30 नवंबर को रिटायर हो रहे हैं।
Mon, 25 Nov 2013 14:26:03 (IST)
सूत्रों के मुताबकि, आरुषि-हेमराज मर्डर केस में 3 बजे फैसला सुनाया जाएगा।
Mon, 25 Nov 2013 14:21:15 (IST)
तस्वीरों में: आरुषि मर्डर केस में कब क्या हुआ?
Mon, 25 Nov 2013 14:04:51 (IST)
आरुषि-हेमराज मर्डर केस में स्पेशल सीबीआई कोर्ट कुछ ही देर में अपना फैसला सुनाने जा रहा है। तलवार दंपती भी कोर्ट रूम में।
Mon, 25 Nov 2013 12:58:20 (IST)
आरुषि मर्डर केस की गुत्थी शुरू से ही उलझी हुई रही। केस ने एक के बाद एक कई मोड़ लिए और हर बार एक नई कहानी सामने आई। आइए जानते हैं पैरंट्स पर शुरू से ही शक क्यों?
Mon, 25 Nov 2013 12:47:01 (IST)
गाजियाबाद के एसपी (सिटी) मुनिराज ने बताया कि कोर्ट परिसर के आसपास सुरक्षा कड़ी कर दी गई है। उन्होंने कहा, ''अदालत के बाहर 3 डीएसपी, 3 थाना प्रभारी, 90 कॉन्स्टेबल और पीएसी की एक प्लाटून तैनात की गई है।''
Mon, 25 Nov 2013 12:30:57 (IST)
गाजियाबाद में CBI के स्पेशल कोर्ट में सुरक्षा के कड़े इंतजाम हैं। जगह-जगह बैरिकेटिंग की गई है। सुरक्षा व्‍यवस्‍था 3 स्तरों पर की गई है। फैसले के कवरेज के लिए हर मीडिया संस्‍थान से एक-एक प्रतिनिधि को पास दिया गया है, जो एक-एक कर अंदर जा सकते हैं।
Mon, 25 Nov 2013 12:16:35 (IST)
आरुषि-हेमराज हत्याकांड मामले में आइए जानते हैं कि सीबीआई किस आधार पर डॉ. राजेश तलवार और नूपुर तलवार को दोनों हत्याओं का आरोपी बता रही है और बचाव पक्ष ने किन बिंदुओं पर सीबीआई की थ्योरी को नकारा है।
Mon, 25 Nov 2013 12:07:32 (IST)
ध्यान रहे कि इस इस मामले की सुनवाई के दौरान एक शख्स ने गाजियाबाद कोर्ट परिसर में डॉ. राजेश तलवार पर हमला भी किया था। राजेश तलवार पर हमला करने वाले की पहचान वाराणसी के रहने वाले उत्सव शर्मा के रूप में हुई थी। डॉ. तलवार पर 25 जनवरी 2011 को हमले के फौरन बाद उसे गाजियाबाद कोर्ट परिसर में ही पकड़ लिया गया था।
Mon, 25 Nov 2013 11:57:03 (IST)
देखें: आरुषि-हेमराज मर्डर केस के अहम पड़ाव
Mon, 25 Nov 2013 11:50:19 (IST)
15 मई 2008 की रात को हुई आरुषि की हत्या किसने और कैसे की, इस पर पिछले 5 साल से माथापच्ची चल रही है। सीबीआई कोर्ट आज फैसला सुनाने वाला है। जिस पर देश भर की निगाहें हैं। आइए बताते हैं हत्याकांड की परत-दर-परत कहानी...
Mon, 25 Nov 2013 11:43:59 (IST)
आरुषि-हेमराज हत्याकांड में आज फैसला आने वाला है। 16 मई 2008 को हुई इस वारदात के बाद अब तक क्या हुआ, जानने के लिए क्लिक करें...
Mon, 25 Nov 2013 11:34:09 (IST)
पढ़ें: इस मामले में आरुषि के पैरंट्स ही हो सकते हैं कातिलः सीबीआई
Mon, 25 Nov 2013 11:28:35 (IST)
फैसला सुनाने के लिए जज श्याम लाल कोर्ट पहुंच चुके हैं। दोनों पक्षों के वकील और डॉ. राजेश और नुपुर तलवार भी कोर्ट पहुंच चुके हैं।
Mon, 25 Nov 2013 11:26:45 (IST)
आरुषि मर्डर केस में फैसला दोपहर 2 बजे के बाद सुनाया जाएगा।
Mon, 25 Nov 2013 11:25:26 (IST)
आरुषि के माता-पिता इस समय जमानत पर हैं। दोनों पर अपनी 14 साल की बेटी और नौकर की 16 मई 2008 की रात नोएडा के जलवायु विहार स्थित आवास पर हुई हत्या में सबूत नष्ट करने का भी आरोप है।
Mon, 25 Nov 2013 11:25:21 (IST)
डेंटिस्ट दंपती राजेश तलवार और नूपुर तलवार के खिलाफ 15 महीने तक चली लंबी सुनवाई के बाद स्पेशल जज एस. लाल इस मामले में अपना फैसला सुनाएंगे।
Mon, 25 Nov 2013 11:25:08 (IST)
आरुषि-हेमराज मर्डर केस में करीब साढ़े पांच साल बाद स्पेशल सीबीआई कोर्ट आज को अपना फैसला सुनाएगा। देश की सबसे बड़ी मर्डर मिस्ट्री में फैसला आने के बाद ही यह साफ हो पाएगा कि आरुषि के कातिल उसके माता-पिता हैं या कोई और।
CJI पर यौन उत्पीड़न के आरोपों पर अरुण जेटली बोले- यह समय न्यायपालिका के साथ खड़े होने का है
प्रियंका गांधी बोलीं- अगर राहुल कहें तो मैं वाराणसी से चुनाव लड़ने को तैयार